**LUKUVUOSISUUNNITELMA**

**Kivimaan koulu Lukuvuosi: 2023-2024**

 Yhteystiedot

|  |  |
| --- | --- |
|  | KouluKivimaan koulu |
| Koulun osoiteKoulutie 4 B, 23360 Kustavi |
| Koulun rehtoriKaisa Olari |
| Puhelinnumero, rehtori / kanslia040 7426628 | Puhelinnumero, opettajainhuone      |

 Käsittely

|  |  |
| --- | --- |
| Suunnitelman hyväksyminen | Suunnitelma käsitelty henkilöstöpalavereissa 8.8.2023, 9.8.2023 ja 16.8.2023.Sivistyslautakunta elokuu 2023elokuu 2023Laura Nummela Kaisa Olari Puheenjohtaja Rehtori |

Koulun toiminta-ajatus ja tavoitteet:

Kivimaan koulun oppilas kokee oppimisen iloa ja kasvaa vastuulliseksi yhteisön jäseneksi. Oppilas kasvaa kokonaisvaltaisesti kantamaan vastuuta omasta työstään, kunnioittamaan itseään ja toisia sekä ympäristöä. Opetamme oppilaille tarpeellisia tietoja ja taitoja heidän myöhempää elämäänsä varten. Kasvatamme oppilaita turvallisessa ympäristössä rehellisyyteen, vastuuntuntoon ja oikeudentajuun samalla ohjaten kohteliaisuuteen ja ystävällisyyteen. Lähiympäristö, saaristo ja merellisyys ovat vahvasti läsnä koulun toimintakulttuurissa.

Oppimisen ilo ja omien vahvuuksien ja luovuuden löytäminen jokapäiväisessä työssä on päämäärämme. Korostamme yhdessä luotujen pelisääntöjen kunnioittamista. Opiskelumenetelmien käytössä pyritään vaihtelevuuteen ja monipuolisuuteen. Opiskelumenetelmillä vahvistetaan sekä opiskelijan omatoimista että ryhmissä tapahtuvaa työskentelyä. Oppiainerajat ylittävää työskentelyä sovelletaan erilaisissa projekteissa ja teemapäivien yms. yhteydessä.

Lukuvuoden toiminnan painopistealueet / kehittämiskohteet:

Painopistealueet/monialaiset oppimiskokemukset: Kotiseutu tutuksi ja Kustavi 150 - vuotta. Lähiympäristön vaaliminen ja tutkiminen. Sen hyödyntäminen erilaisiin oppimiskokemuksiin ja arjen teemoihin. Tehdään vierailuja ja retkiä lähiseudun kohteisiin mahdollisuuksien mukaan. Tutustutaan saaristoluontoon. Kulttuuriperimään perehtyminen mm. nuutinpäivä, muinaistulet ym. Elävän saaristolaiskunnan tulevaisuuden visiointi.

Kehittämiskohteet: Kestävä kehitys: Jätteiden lajittelu ja kierrätys, koulun piha-alueen kehittäminen edelleen, kaukalo

Monialaiset oppimiskokonaisuudet

Lukuvuoden painopisteitä toteutetaan lukuvuoden aikana monialaisina oppimiskokemuksina. Laaja-alainen osaaminen otetaan huomioon kaikkien oppiaineiden opetuksessa opetussuunnitelman mukaan.

Monialaiset oppimiskokonaisuudet edistävät laaja-alaisen osaamisen kehittymistä. Ne auttavat hahmottamaan, miten eri oppiaineissa opiskeltavat asiat liittyvät toisiinsa ja ”oikeaan” elämään. Lisäksi ne lisäävät mahdollisuuksia ymmärtää asioiden vuorovaikutussuhteita ja keskinäisiä yhteyksiä.

Koko lukuvuoden kestävän oppimiskokonaisuuden aihe on kotiseutu ja Kustavi 150 - vuotta. Teemaviikkoa vietetään toukokuun alussa 2024. Viikko huipentuu kodin ja koulun lauantaikoulupäivään, jonka teema on Kustavi 150-vuotta. Tavoitteena on osallistaa myös perheet. Oppimiskokonaisuuteen kuuluvat jo elokuussa 2023 tehtävät yritysvierailu kustavilaisiin yrityksiin ja vierailu Isokarin majakalle.

Opettajilla on yhdessä ohjausvastuu. Oppilaat saavat osallistua teemapäivien suunnitteluun ja toteuttamiseen. Monialaiseen oppimiskokonaisuuteen sisältyvät oppiaineet kuten äidinkieli, matematiikka, liikunta, kuvataide, ympäristöoppi, historia ja musiikki.

Oppilaiden osallistaminen

Koulussa on oppilaskunta. Vaalit järjestetään syyslukukauden alussa, joissa valitaan oppilaskunnan edustajat hallitukseen. Jokaisesta yhdysluokasta valitaan 2 edustajaa.

Oppilaat avustavat koulun arjessa esim. ruokalassa, luokan järjestämisessä ja yhteisten tavaroiden huolehtimisesta.

Tavoitteisiin perustuvat arvioinnit

Oppilaan arviointi muodostuu oppilaan itsearvioinnista ja opettajan arvioinnista. Arvioinnin tehtävänä on palautteen ja vuorovaikutuksen kautta tukea oppilasta rakentamaan todenmukainen kuva itsestä oppijana ja ihmisenä. Arvioinnin läpinäkyvyyttä oppilaille vahvistetaan selkeillä tavoitteilla. Arvioinnin avulla myös huoltaja pystyy seuraamaan oppilaan edistymistä koulutyössä. Lukukauden päätteeksi annetaan lukukausitodistus jouluna ja lukuvuositodistus keväällä. Luokanopettajat kutsuvat oppilaan ja hänen huoltajansa arviointikeskusteluun syyslukukauden aikana.

Merkittävät tapahtumat koulutyössä syyslukukaudella.

Yhteiset tilaisuudet, retket, leirikoulut, teemapäivät/viikot, (koulun) opetussuunnitelman toteutus, kerhotyön jaksotus jne.

|  |  |  |  |  |
| --- | --- | --- | --- | --- |
| Elokuu | Syyskuu | Lokakuu | Marraskuu | Joulukuu |
| Lukuvuoden aloitusveso ti 08.08. klo 9-15.ke 09.08. opettajien toinen veso klo 9-15.10.8. Koulu alkaa 8.30.     18.8. Maatalouspäivä: Tutustuminen Purevaan, Kustavin lämpöön ja Kustavin Agriin22.8. retki Isokarin majakalle23.8. koko koulun vanhempainilta                   | Kirjoitetaan koiralle Kustavissa- hanke:1.9., 29.9.Oppilaskunnan vaalit7.9. valokuvaus                                |  Kirjoitetaan koiralle Kustavissa- hanke:27.10.koulun ja päiväkodin yhteinen toimintatunti                       |      Kirjoitetaan koiralle Kustavissa- hanke:10.11., 24.11.14.11. Alakoulun sählyturnaus TurkuIsänpäivä: Avoimet ovet iseillekoulun ja päiväkodin yhteinen toimintatuntiUintipäivä               |      Kirjoitetaan koiralle Kustavissa- hanke:8.12.JouluruokailuJoulujuhla 19.12.     ma 18.12 8.30-12.30ti 19.12. 8.30-12.30ke 20.12. 8.30-12.30to 21.12 8.30-12.30pe 8.30-10.00                |

 Muuta

Mahdollisuuksien mukaan voidaan lukuvuoden aikana tehdä myös muita retkiä ja vierailukäyntejä.

Muista lukuvuoden aikana toteutettavista retkistä pyydetään aina vanhempien kirjallinen suostumus.

Kirjastokäynnit toteutetaan luokittain oppituntien aikana. Koulun ja kirjaston yhteistyö: Kirjoitetaan koiralle Kustavissa- hanke.

Seurakunnan järjestämä aamunavaus kerran kuukaudessa.

Lukuvuoden aikana ainakin yksi uintikerta (syksy tai kevät). Pyrimme kahteen uintikertaan lukuvuodessa.

 Merkittävät tapahtumat koulutyössä kevätlukukaudella.

Yhteiset tilaisuudet, retket, leirikoulut, teemapäivät/viikot, (koulun) opetussuunnitelman toteutus, kerhotyön jaksotus jne.

|  |  |  |  |  |
| --- | --- | --- | --- | --- |
| Tammikuu | Helmikuu | Maaliskuu | Huhtikuu | Toukokuu |
|      Kevätlukukausi alkaa ma 8.1.2024.Kirjoitetaan koiralle Kustavissa- hanke:12.1., 26.1.Nuutin päiväkouluviihtyvyyskyselyUimahallimatka                                              |   Avoimet ovet isovanhemmille    Kirjoitetaan koiralle Kustavissa- hanke:9.2.koulun ja päiväkodin yhteinen toimintatuntiYstävänpäivä     Talviurheilupäivä                                    |    Kirjoitetaan koiralle Kustavissa- hanke:1.3.lempiruokaviikkokoulun ja päiväkodin yhteinen toimintatunti         | 17.4. Amazing skärgård, Naantali (6.lk)Kustavi 150 - vuotta teemaviikko alkaa ma 29.4.  vappukemut 30.4.: vappukulkue päiväkodin kanssa     |      Kustavi 150 - vuotta teemaviikko päättyy 4.5.Poikkeus työajassa:Lauantaikoulupäivä 4.5. 9-12: Kodin ja koulun päiväPoikkeus työajassa:pe 10.5.vapaaAvoimet ovet äideille22.5.Jalkapallo Kemiönsaari 3-4.lk5-6.lk leirikoulu luokkaretkiMa 27.5. 8.30-12.30Ti 28.5. 8.30-12.30Ke 29.5. 8.30-12.30To 30.5. 8.30-12.30Pe 30.5. 8.30-12.30     Päätöspäivä 1.6.2024 koululla9.00-10.00      |

Muuta

Lukuvuoden aikana lähialueen maatilamatkailu/yritysvierailut mahdollisuuksien mukaan.

Koulun ulkopuolella annettavan opetuksen opetussuunnitelmalliset ja sosiaaliset tavoitteet ja perusteet

Oppimisympäristöjen monipuolisella hyödyntämisellä tuetaan yksilön ja yhteisön kasvua, oppimista ja edistetään vuorovaikutusta, osallistumista ja yhteisöllistä tiedon rakentamista. Toiminnassa pyritään löytämään aktiivisia väyliä yhteistyöhön koulun ulkopuolisten yhteisöjen tai asiantuntijoiden kanssa.

Koulun ulkopuolella annettavalla opetuksella tuetaan oppilaiden laaja-alaisen osaamisen taitojen vahvistumista. Opintokäynnit, retket, teemapäivät sekä yksittäiset oppitunnit koulun ulkopuolella avartavat oppilaiden kokemusmaailmaa, luovat motivaatiota opiskeluun, kartuttavat tietoja ja taitoja sekä tuovat vaihtelua ja virkistystä opintoihin. Samalla hankitaan elämyksiä ja opetellaan elämistä koulun ulkopuolella yhdessä toisten kanssa. Retkiä ja tutustumiskäyntejä pyritään toteuttamaan resurssien ja mahdollisuuksien mukaan. Työpäivän jälkeen tapahtuviin teatteri-, konsertti- tai opintokäynteihin voidaan siirtää koulun työaikaa. Oppitunteja voidaan siirtää pidettäväksi lukujärjestyksestä poikkeavana ajankohtana retkien ja tapahtumien luonteen vuoksi.

Koulutyön yleinen järjestäminen

Koulussa on yhdysluokat 1-2, 3-4, 5-6. Tällä hetkellä (22.8.2023) oppilaita on 34.

|  |  |  |  |
| --- | --- | --- | --- |
| **Työaika** |  | Lukuvuoden työaika | Lomat ja vapaat |
| alkaa | päättyy | alkaa | päättyy |
| Syyslukukausi | 10.8.2023 | 22.12.2023 | 16.10.2023 | 22.10.2023 |
| Kevätlukukausi | 08.01.2024 | 01.06.2024 | 19.2.2024 | 25.2.2024 |
| muut vapaat |       |       | 6.12.202329.03.202401.04.202401.05.202409.05.2024Poikkeus työajassa:Lauantaikoulupäivä 4.5.2024 9-12: Kodin ja koulun päiväPoikkeus työajassa:pe 10.5.2024 vapaa |  |
| Kivimaan koulun päivärytmi:1 oppitunti 8.30-9.152. oppitunti 9.30-10.153. oppitunti 10.30-11.15ruokailu 11.15-11.454. oppitunti 11.45-12.305. oppitunti 12.45-13.306. oppitunti 13.45-14.305. ja 6. oppitunti pidetään yhteen. Oppilaat pääsevät kotiin 14.15. |

 **Koulu- ja opettajatiedot**

|  |
| --- |
| Kivimaan kouluKoulutie 4 B, 23360 Kustavi |
| Rehtori /vararehtoriKaisa Olari/ Sari Elo |
| Opettaja ja luokka/opetusryhmä1. Eva-Maria Honkainmaa 1-2 lk, luokanopettaja
2. Noora Ramberg 3-4 lk, luokanopettaja
3. Sari Elo 5-6 lk, luokanopettaja
4. Marie Ristola, laaja-alainen erityisopettaja, 18 tuntia Kivimaan koululla
5. Hilkka Rapeli, englanti 3-6, opetus tiistaisin, keskiviikkoisin ja torstaisin
6. Kaisa Olari, 6 h viikossa opetusta, resurssiopettajana toimiminen

Muu henkilökunta:1. 4.9.2023-22.12.2023 Katja Ylitalo koulunkäynnin- ja iltapäivätoiminnan ohjaaja. Aamupäivisin pääasiassa luokissa 1-6- avustajana, 12.30 alkaen iltapäiväkerhossa.

1.1.2024 alkaen Karoliina Siusluoto toimii koulunkäynnin ja iltapäivätoiminnan ohjaajana.1. Mari Halonen koulunkäynnin ja iltapäivätoiminnan ohjaaja. Pääasiassa 1-2-luokassa avustajana, koulun jälkeen iltapäiväkerhossa.
2. Koulusihteeri (10%) Nina Lepistö, toimipiste kunnanvirastolla
3. Kouluterveydenhoitaja Raija Mönkkönen (Varha)
4. Koulukuraattori Liisi Koistinen (Varha)
5. Koulupsykologi Hilkka Tuimala (Varha)
6. Psykiatrinen sairaanhoitaja Eija Heikkilä (Varha)
7. Laitoshuoltaja Brita Jaakkola
8. Keittiötyöntekijä Nina Liesharju
 |

Oppilasmäärät luokittain 22.8.2023

1.lk: 9 oppilasta

2.lk: 6 oppilasta

3.lk: 7 oppilasta

4.lk: 2 oppilasta

5.lk: 5 oppilasta

6.lk. 5 oppilasta

Yhteensä 34 oppilasta.

Kivimaan koulussa on 3 yleisopetuksen ryhmää.

Kivimaan koululla on virkarehtori, 3 luokanopettajaa, 1 laaja-alainen erityisopettaja 4 pvää viikossa, sivutoiminen englannin- ja ruotsin kielen opettaja 11 h

tuntikehys: yleisopetuksessa luokkatunnit 88. Osa-aikainen erityisopetus 18, yhteensä 106.

Kivimaan koulun yhdysluokissa opiskellaan vuorokurssijärjestelmän mukaisesti muissa oppiaineissa paitsi äidinkielessä, englannissa ja matematiikassa. Lukuvuonna 2023-2024 vuorokurssijärjestelmässä opiskellaan alemman vuosikurssin tavoitteiden mukaisesti.

**Oppilaiden valvonta koulussa**

Lista välituntivalvonnoista on koulun ilmoitustaululla. Odotusoppilaat liittyvät maksutta koulupäivän päätyttyä iltapäivätoimintaan**.** Mikäli odotustunti on ensimmäinen tunti, niin koulunkäynninohjaaja valvoo taksilaisia. Koulun henkilökunta osallistuu yhteisesti oppilaiden kokonaisvaltaiseen valvomiseen kouluaikana. Henkilökunta on linjannut yhteisesti, että kannustetaan oppilaita kohteliaaseen käyttäytymiseen. Ruokailussa luokanopettajat valvovat omat ryhmänsä.

Koulun toiminnasta vastaa rehtori. Hänen poissa ollessa tai estyneenä toiminnasta vastaa vararehtori. Mikäli vararehtori on poissa tai estyneenä, niin virkaiältään vanhin opettaja vastaa koulun toiminnasta.

Valinnaiset aineet

Kivimaan koulussa tarjotaan valinnaisaine viidennelle ja kuudennelle luokalle (1vvt) oppilaslähtöisesti joka toinen vuosi vuorokurssijärjestelmän mukaisesti. Lukuvuonna 2023-2024 valinnaisainetta tarjotaan vuorokurssijärjestelmän mukaisesti.

Tavoitteena on syventää ja oppia soveltamaan oppiaineen sisältöä.

Kodin ja koulun yhteistyö

Yhteistyö kodin ja koulun välillä on aktiivista ja jatkuvaa. Tärkeänä välineenä koulun ja kodin välisessä yhteistyössä on Wilma - ohjelma. Kodin ja koulun välisen yhteistyön tavoitteena on avoin vuorovaikutus, varhaisen puuttumisen periaate ja toimiva viestintä kotien ja koulun välillä.

Koko koulua koskevan tiedottamisen lisäksi opettajat lähettävät luokkakohtaisia tiedotteita. Luokka- ja oppilaskohtainen tiedottaminen tapahtuu pääsääntöisesti Wilman kautta.

 Opiskeluhuolto

Opiskeluhuollon tavoitteena on oppilaan kokonaisvaltaisen hyvinvoinnin edistäminen sekä yksilön että ryhmän näkökulmasta. Opiskeluhuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Hyvällä opiskeluhuollolla ehkäistään ongelmien syntymistä, turvataan varhainen tuki kaikille sitä tarvitseville ja edistetään kouluyhteisön yhteisöllistä toimintaa, oppilaiden osallisuutta sekä kodin ja koulun välistä yhteistyötä. Huoltajien osallisuudella on merkittävä vaikutus oppilaiden hyvinvoinnin tukemisessa. Opiskeluhuollon toimintaan kuuluu avoin yhteistyö kotien kanssa siten, että kodin ja koulun yhteinen kasvatuskumppanuus toteutuisi mahdollisimman hyvin. Opiskeluhuoltoa tulee toteuttaa ensisijaisesti ennaltaehkäisevänä, koko kouluyhteisöä tukevana yhteisöllisenä opiskeluhuoltona. Oppilaalla on oikeus yksilökohtaiseen opiskeluhuoltoon. Moniammatillinen opiskeluhuoltoryhmä kokoontuu tarvittaessa.

Sosiaali- ja terveyspalvelujen järjestämisvastuu siirtyi hyvinvointialueille 1.1.2023. Varsinais-Suomen hyvinvointialue vastaa opiskeluhuollon psykologi- ja kuraattoripalvelujen sekä neuvola-, koulu- ja opiskeluterveydenhuollon järjestämisestä alueellaan sijaitsevien oppilaitosten opetuksessa tai koulutuksessa oleville oppilaille ja opiskelijoille heidän kotipaikastaan riippumatta. Opiskeluhuoltoa toteutetaan koko oppilaitosta tukevana monialaisena, suunnitelmallisena ja yhtenäisenä kokonaisuutena yhteistyössä opetustoimen, hyvinvointialueen sosiaali- ja terveystoimen opiskeluhuoltopalveluista vastaavien viranomaisten, oppilaiden, opiskelijoiden ja heidän huoltajiensa sekä muiden yhteistyötahojen kanssa.

Lapsen etu ja hänen hyvinvointinsa edistäminen ohjaavat kaikkea toimintaa.

Kustavin koulukohtainen yhteisöllinen opiskeluhuoltoryhmä toimii yleistä hyvinvointia kehittävänä työryhmänä, joka tekee ennaltaehkäisevää työtä koulutasolla ja käsittelee koulun yleisiä opiskeluhuollollisia asioita. Koulukohtainen yhteisöllinen opiskeluhuoltotyöryhmä kokoontuu Kivimaan koululla vähintään kerran lukukaudessa. Yhteisölliseen opiskeluhuoltoryhmään kuuluvat rehtori, luokanopettajat, laaja-alainen erityisopettaja, koulukuraattori, terveydenhoitaja, psykiatrinen sairaanhoitaja ja vanhempien edustaja.

Kansainvälinen toiminta

Kansainvälisiä vierailijoita hyödynnetään mahdollisuuksien mukaan.

Sidosryhmä yhteistyö (esim. seurakunta, seurat ja yhdistykset, yritykset, muut oppilaitokset ja toimialat)

Yhteistyötä tehdään mahdollisuuksien mukaan seurakunnan, VPk:n, SPR:n, kirjaston, vapaa-aikatoimen, marttojen ym. kanssa.

Toiminnan toteutuksen arviointi (tehdään lukuvuoden lopussa). Opetussuunnitelman toteutuminen

Arviointia suoritetaan rehtorin ja henkilökunnan kehityskeskusteluissa keväällä. Toiminnan toteutusta arvioidaan opettajapalavereissa lähes viikoittain ja kerran kuukaudessa pidettävissä henkilökuntapalavereissa.

Arvioinnin tueksi kerätään palautetta oppilailta kouluviihtyvyyskyselyllä tammikuussa.